
Par Interešu izglītības programmu izvērtēšanas un valsts mērķdotācijas un pašvaldības dotācijas finansējuma sadales komisijas nolikuma izdošanu

[bookmark: _Hlk232062096]Gulbenes novada pašvaldības dome 2021. gada 27. maijā pieņēma iekšējo normatīvo aktu Nr.GND/2021/670 „Interešu izglītības programmu izvērtēšanas un valsts mērķdotācijas un pašvaldības dotācijas finansējuma sadales komisijas nolikums”, kurā noteikta komisijas kompetence – interešu izglītības programmu izvērtēšana, valsts un pašvaldības dotācijas finansējuma sadale. 
Tā kā ir mainījies tiesiskais regulējums, uz kā pamata tika izdots šis nolikums, proti, zaudējis spēku likums “Par pašvaldībām”, ir nepieciešams izdot jaunu nolikumu, pamatojoties uz aktuālo regulējumu.   
Valsts izglītības informācijas sistēmā ir veiktas izmaiņas interešu izglītības programmu klasifikatorā, tādēļ nepieciešams precizēt nolikumā ietverto interešu izglītības jomu uzskaitījumu.
Pamatojoties uz Valsts pārvaldes iekārtas likuma 72.panta pirmās daļās 1.punktu, kas nosaka, ka Ministru kabinets, Ministru kabineta loceklis, atvasinātas publiskas personas orgāns vai iestādes vadītājs izdod iekšējos normatīvos aktus uz normatīvā akta pamata, Ministru kabineta 2001.gada 28.augusta noteikumu Nr.382 “Interešu izglītības programmu un valsts nozīmes interešu izglītības iestāžu finansēšanas kārtība” 10.punkta pirmo teikumu, kas nosaka, ka pašvaldība izveido komisiju programmu izvērtēšanai un mērķdotācijas sadalei, kā arī pamatojoties uz Gulbenes novada pašvaldības domes apvienotās Izglītības, kultūras un sporta komitejas un Sociālo un veselības jautājumu komitejas ieteikumu, atklāti balsojot: ar 12 balsīm "Par" (Ainārs Brezinskis, Andis Caunītis, Artūrs Smagars, Dāvis Uiska, Gunārs Ciglis, Guntis Princovs, Ivars Kupčs, Jānis Barinskis, Lāsma Gabdulļina, Normunds Audzišs, Normunds Mazūrs, Valtis Krauklis), "Pret" – nav, "Atturas" – nav, "Nepiedalās" – nav,  Gulbenes novada pašvaldības dome NOLEMJ:
IZDOT iekšējo normatīvo aktu Nr. GND/IEK/2026/19 “Interešu izglītības programmu izvērtēšanas un valsts mērķdotācijas un pašvaldības dotācijas finansējuma sadales komisijas nolikums” (pielikums).

